Source: http://www.legex.ro/Legea-189-2009-96519.aspx
Timestamp: 2020-03-28 17:04:17+00:00
Document Index: 32970411

Matched Legal Cases: ['articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 16', 'Articolul 17', 'Articolul 21', 'Articolul 22', 'Articolul 23', 'articolul 24', 'articolul 25', 'articolul 26', 'articolul 27']

Legea 189/2009 | Legislatie gratuita
Legea 189 2009 aproba cu completari OUG 141 2008
Legea 189 2009 aproba cu modificari OUG 141 2008
Legea 189 2009 promulgat de Decretul 818 2009
LEGE Nr. 189 din 26 mai 2009
privind aprobarea Ordonantei de urgenta a Guvernului nr. 141/2008 pentru modificarea Legii nr. 17/2007 privind educatia tinerilor supradotati, capabili de performanta înalta
Articol unic. - Se aprobă Ordonanţa de urgenţă a Guvernului nr. 141 din 28 octombrie 2008 pentru modificarea Legii nr. 17/2007 privind educaţia tinerilor supradotaţi, capabili de performanţă înaltă, publicată în Monitorul Oficial al României, Partea I, nr. 749 din 6 noiembrie 2008, cu următoarele modificări şi completări:
pentru modificarea şi completarea Legii nr. 17/2007 privind educaţia tinerilor supradotaţi, capabili de performanţă înaltă"
2. La articolul I, partea introductivă se modifică şi va avea următorul cuprins:
„Art. I. - Legea nr. 17/2007 privind educaţia tinerilor supradotaţi, capabili de performanţă înaltă, publicată în Monitorul Oficial al României, Partea I, nr. 43 din 19 ianuarie 2007, se modifică şi se completează după cum urmează:".
3. La articolul I, înainte de punctul 1, care devine punctul 11, se introduce un nou punct, punctul 1, cu următorul cuprins:
„1. Titlul legii va avea următorul cuprins: «LEGE privind educaţia tinerilor capabili de performanţă înaltă»"
4. La articolul I punctul 1, devenit punctul 11, articolul 1 se modifică şi va avea următorul cuprins:
„Art. 1. - Prezenta lege creează cadrul juridic de organizare instituţională şi de desfăşurare a programelor de educaţie diferenţiată pentru tinerii capabili de performanţă înaltă."
5. La articolul I, după punctul 11 se introduc zece noi puncte, punctele 12-111, cu următorul cuprins:
„12. Articolul 2 se abrogă
13. Articolul 3 va avea următorul cuprins:
«Art. 3. - Educaţia diferenţiată a tinerilor capabili de performanţă înaltă se poate realiza prin:
a) adaptarea obiectivelor, conţinuturilor, a strategiilor didactice de predare, învăţare şi evaluare la posibilităţile aptitudinale, cognitive, afective şi motrice, la ritmul şi la stilul de învăţare ale tinerilor capabili de performanţă înaltă;
b) educarea tinerilor capabili de performanţă înaltă în centre specializate, publice sau private, prin intermediul claselor specializate, al şcolilor de weekend, al taberelor de instruire, al şcolilor de vară şi al programelor de învăţământ la distanţă sau prin alte forme.»
14. Articolul 4 va avea următorul cuprins:
«Art. 4. - In înţelesul prezentei legi, termenii şi expresiile folosite au următoarele semnificaţii:
a) tineri capabili de performanţă înaltă - tinerii identificaţi prin metode ştiinţifice ca având realizări şi/sau aptitudini potenţiale în oricare dintre următoarele domenii, izolate sau în combinaţie: capacitate intelectuală generală, aptitudini academice specifice, gândire productivă şi creativă, abilitate în leadership, talent pentru arte, aptitudini psihomotrice;
b) trasee curriculare diferenţiate - curriculum şi organizarea programului şcolar adaptate nevoilor individuale ale tinerilor capabili de performanţă înaltă.»
15. Articolul 5 va avea următorul cuprins:
«Art. 5. - (1) Identificarea tinerilor capabili de performanţă înaltă se realizează de echipe formate din specialişti în domeniu, psihologi, pedagogi, profesori şi satisface exigenţele de obiectivitate, fidelitate, validitate şi fiabilitate.
(2) Membrii acestor echipe nu pot efectua activităţi de pregătire cu tinerii selectaţi.»
16. Articolul 6 se abrogă.
17. Articolul 7 va avea următorul cuprins:
«Art. 7. -In procesul de identificare se utilizează profiluri psihocomportamentale, studii de caz, ghiduri de nominalizare, chestionare, teste psihologice de aptitudini şcolare, individuale şi colective, de inteligenţă, de creativitate, de aptitudini speciale, analiza activităţii şi a rezultatelor şcolare, precum şi alte instrumente şi procedee elaborate de specialişti.»
18. Articolul 8 va avea următorul cuprins:
«Art. 8. - Procedurile de identificare a tinerilor capabili de performanţă înaltă proveniţi din medii socioeconomice dezavantajate se adaptează specificului lor şi prin implicarea reprezentanţilor comunităţii locale.»
19. Articolul 9 se abrogă.
110. Articolul 10 va avea următorul cuprins:
«Art. 10. - Traseele curriculare diferenţiate se structurează în conformitate cu principiile generale ale curriculumului naţional, în funcţie de domeniul de manifestare a abilităţii şi ţinându-se cont de nevoile specifice ale tinerilor capabili de performanţă înaltă.»
111. Articolele 11-14 se abrogă."
6. La articolul I, după punctul 2 se introduc cinci noi puncte, punctele 21-25, cu următorul cuprins:
„21. Articolul 16 va avea următorul cuprins:
«Art. 16. - Strategiile didactice se adaptează formelor specifice de organizare a procesului instructiv-educativ pentru tineri capabili de performanţă înaltă, contextului sociocultural, precum şi profilului de personalitate şi gradului de maturitate psihologică ale acestora.»
22. Articolul 17 se abrogă.
«Art. 18. - (1) Evaluarea tinerilor capabili de performanţă înaltă se adaptează în funcţie de traseele curriculare diferenţiate, ţinându-se cont de standardele curriculare aprobate de Ministerul Educaţiei, Cercetării şi Inovării.
(2) La sfârşitul fiecărui an şcolar, tinerii incluşi în program sunt evaluaţi de echipele prevăzute la art. 5, în vederea menţinerii sau excluderii din programul de pregătire.»
24. Titlul capitolului IV va avea următorul cuprins:
«CAPITOLUL IV
Pregătirea personalului didactic implicat în instruirea tinerilor capabili de performanţă înaltă»
«Art. 19. - Formarea cadrelor didactice necesare selectării, instruirii şi evaluării anuale a tinerilor capabili de performanţă înaltă se face pe baza unor programe de pregătire specifice care vizează atât aplicarea de curriculum, cât şi metodele de selecţie şi evaluare a tinerilor capabili de performanţă înaltă.»"
7. La articolul I, după punctul 3 se introduc trei noi puncte, punctele 31-33, cu următorul cuprins:
„31. Articolul 21 va avea următorul cuprins:
«Art. 21. - Formarea continuă certificată a cadrelor didactice include şi programe de perfecţionare în domeniul psihopedagogiei tinerilor capabili de performanţă înaltă.»
32. Articolul 22 va avea următorul cuprins:
«Art. 22. - Formarea altor categorii de specialişti, cum ar fi: psihologi, asistenţi sociali, pedagogi, psihopedagogi, include cursuri specializate în domeniul identificării tinerilor capabili de performanţă înaltă, al consilierii, psihoterapiei şi managementului personal al acestora.»
33. Articolul 23 va avea următorul cuprins:
«Art. 23. - Ministerul Educaţiei, Cercetării şi Inovării coordonează organizarea unor programe naţionale de formare în domeniul educaţiei tinerilor capabili de performanţă înaltă.»"
8. La articolul I punctul 4, titlul capitolului V se modifică şi va avea următorul cuprins:
Instruirea diferenţiată a tinerilor capabili de performanţă înaltă"
9. La articolul I punctul 5, articolul 24 se modifică şi va avea următorul cuprins:
„Art. 24. - (1) Instruirea diferenţiată a tinerilor capabili de performanţă înaltă este coordonată metodologic de Centrul Naţional de Instruire Diferenţiată, organ de specialitate cu personalitate juridică, în subordinea Ministerului Educaţiei, Cercetării şi Inovării.
(2) Centrul Naţional de Instruire Diferenţiată este înfiinţat în scopul identificării, pregătirii, stimulării şi valorificării potenţialului tinerilor capabili de performanţă înaltă."
10. La articolul I punctul 6, articolul 25 se modifică şi va avea următorul cuprins:
„Art. 25. - In domeniul instruirii diferenţiate a tinerilor capabili de performanţă înaltă, Centrul Naţional de Instruire Diferenţiată are următoarele atribuţii:
a) elaborarea şi aplicarea de strategii şi politici pentru selecţia, pregătirea, stimularea şi susţinerea tinerilor şi a cadrelor didactice în activităţi de performanţă înaltă;
b) coordonarea realizării de trasee curriculare diferenţiate şi a strategiilor didactice specifice educaţiei tinerilor capabili de performanţă înaltă;
c) elaborarea de liste orientative de resurse informaţionale, în scopul aplicării programelor de educaţie diferenţiată a tinerilor capabili de performanţă înaltă;
d) colaborarea cu instituţiile de învăţământ superior, cu departamentele de pregătire a personalului didactic, în vederea realizării unor programe de pregătire a specialiştilor în metodologiile de predare specifice educaţiei tinerilor capabili de performanţă înaltă;
e) coordonarea metodologică a activităţii centrelor de instruire diferenţiată judeţene/al municipiului Bucureşti;
f) pregătirea şi promovarea unui suport informaţional privind educaţia diferenţiată a tinerilor capabili de performanţă înaltă şi participarea la acţiuni de informare referitoare la educaţia diferenţiată a tinerilor capabili de performanţă înaltă;
g) elaborarea regulamentelor de organizare şi funcţionare a centrelor de instruire diferenţiată judeţene/al municipiului Bucureşti."
11. La articolul I punctul 7, articolul 26 se modifică şi va avea următorul cuprins:
„Art. 26. - (1) Inspectoratele şcolare judeţene/al municipiului Bucureşti înfiinţează centre de instruire diferenţiată judeţene/al municipiului Bucureşti, conform unei metodologii elaborate de Centrul Naţional de Instruire Diferenţiată.
(2) La nivel judeţean, instruirea diferenţiată a tinerilor capabili de performanţă înaltă se realizează în microcentre de performanţă, care funcţionează în unităţi de învăţământ care demonstrează capacitatea de a desfăşura astfel de acţiuni, sub coordonarea centrelor de instruire diferenţiată judeţene/al municipiului Bucureşti, iar finanţarea se face de la bugetul local.
(3) Metodologia de organizare şi desfăşurare a instruirii diferenţiate la nivel judeţean/al municipiului Bucureşti se aprobă prin ordin al ministrului educaţiei, cercetării şi inovării."
12. La articolul I punctul 8, articolul 27 se modifică şi va avea următorul cuprins:
„Art. 27. - Ministerul Educaţiei, Cercetării şi Inovării alocă, din bugetul propriu, fonduri pentru programe de instruire diferenţiată ale Centrului Naţional de Instruire Diferenţiată şi ale inspectoratelor şcolare judeţene, respectiv ale Inspectoratului Şcolar al Municipiului Bucureşti."
COMENTARII la Legea 189/2009
Momentan nu exista niciun comentariu la Legea 189 din 2009
Alte acte pe aceeaşi temă cu Legea 189/2009
OUG 141 2008
pentru modificarea Legii nr. 17/2007 privind educatia tinerilor supradotati, capabili de performanta inalta
Decretul 818 2009
pentru promulgarea Legii privind aprobarea Ordonantei de urgenta a Guvernului nr. 141/2008 pentru modificarea Legii nr. 17/2007 privind educatia tinerilor supradotati, capabili de performanta înalta